CELEX: 32011R1238
Language: fi
Date: 2011-11-30 00:00:00
Title: Komission täytäntöönpanoasetus (EU) N:o 1238/2011, annettu 30 päivänä marraskuuta 2011 , kiintiön ulkopuolisen isoglukoosin ja sokerin viennin määrällisen rajoituksen vahvistamisesta markkinointivuoden 2011/2012 loppuun annetun täytäntöönpanoasetuksen (EU) N:o 372/2011 muuttamisesta

1.12.2011   
            
            
               FI
            
            
               Euroopan unionin virallinen lehti
            
            
               L 318/2
            
         KOMISSION TÄYTÄNTÖÖNPANOASETUS (EU) N:o 1238/2011,
   annettu 30 päivänä marraskuuta 2011,
   kiintiön ulkopuolisen isoglukoosin ja sokerin viennin määrällisen rajoituksen vahvistamisesta markkinointivuoden 2011/2012 loppuun annetun täytäntöönpanoasetuksen (EU) N:o 372/2011 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 61 artiklan ensimmäisen kohdan d alakohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Asetuksen (EY) N:o 1234/2007 61 artiklan ensimmäisen kohdan d alakohdan mukaisesti mainitun asetuksen 56 artiklassa tarkoitetun kiintiön ulkopuolella jonakin markkinointivuonna tuotettu sokeri ja isoglukoosi voidaan viedä ainoastaan vahvistettavan määrällisen rajoituksen puitteissa.
            
         
               (2)
            
            
               Kiintiön ulkopuolella tapahtuvaa vientiä ja erityisesti todistusten myöntämistä tällaiselle viennille koskevat yksityiskohtaiset täytäntöönpanosäännöt säädetään neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta 30 päivänä kesäkuuta 2006 annetussa komission asetuksessa (EY) N:o 951/2006 (2). Vientimahdollisuuksia silmällä pitäen määrällinen rajoitus olisi kuitenkin vahvistettava markkinointivuotta kohti.
            
         
               (3)
            
            
               Komission täytäntöönpanoasetuksessa (EU) N:o 397/2010 (3) vahvistetaan kiintiön ulkopuolisen sokerin määrällinen vientirajoitus 650 000 tonniksi ja kiintiön ulkopuolisen isoglukoosin määrällinen vientirajoitus 50 000 tonniksi. Täytäntöönpanoasetusta (EU) N:o 372/2011 sovelletaan 1 päivästä tammikuuta 2012, joten vientitodistushakemuksia mainitussa asetuksessa säädetyn määrällisen rajoituksen osalta ei voi jättää ennen mainittua päivämäärää.
            
         
               (4)
            
            
               Viimeisimpien arvioiden mukaan kiintiön ulkopuolisen sokerin tuotanto voi lisääntyä huomattavasti markkinointivuonna 2011/2012 erinomaisten sääolojen ja kylvöalan kasvun vuoksi. Kiintiön ulkopuolisen sokerin tuotannon ennakoidaan markkinointivuonna 2011/2012 lisääntyvän 4 920 000 tonniin 2 333 000 tonnista markkinointivuonna 2010/2011, minkä vuoksi kiintiön ulkopuoliselle sokerille olisi varmistettava lisämarkkinoita.
            
         
               (5)
            
            
               Kiintiön ulkopuolisen sokeri- ja isoglukoosiviennin määrällisen rajoituksen vahvistamisesta markkinointivuoden 2010/2011 loppuun 7 päivänä toukokuuta 2010 annetussa komission asetuksessa (EU) N:o 397/2010 (4) vahvistettiin kiintiön ulkopuolisen isoglukoosin viennin määrälliseksi rajoitukseksi alun perin 50 000 tonnia. Kyseistä määrää korotettiin voimakkaan vientitarpeen vuoksi 65 000 tonniin asetuksen (EU) N:o 397/2010 muuttamisesta markkinointivuoden 2010/2011 loppuun vahvistetun kiintiön ulkopuolisen isoglukoosin viennin määrällisen rajoituksen osalta 24 päivänä elokuuta 2011 annetulla komission täytäntöönpanoasetuksella (EU) N:o 852/2011 (5).
            
         
               (6)
            
            
               Ottaen huomioon, että WTO:n markkinointivuoden 2011/2012 vientikattoa ei ole vielä saavutettu, kiintiön ulkopuolisen sokerin viennin määrällistä rajoitusta on asianmukaista korottaa 700 000 tonnilla tuotteen kaikkien mahdollisten myyntikanavien hyödyntämiseksi. Tämä toimenpide lisää unionin sokerialan liiketoimintamahdollisuuksia. Markkinointivuodelta 2010/2011 saatujen kokemusten perusteella myös kiintiön ulkopuolisen isoglukoosin viennin määrällistä rajoitusta olisi korotettava 20 000 tonnilla. Jotta unionin kiintiön ulkopuolisen sokerin ja isoglukoosin valmistajat voisivat hyödyntää vientimarkkinoidensa markkinamahdollisuuksia ja hyötyä nykyisistä korkeista kansainvälisistä hinnoista, korotettujen määrien olisi oltava käytettävissä ennen 1 päivää tammikuuta 2012. Markkinoiden moitteettoman hallinnon varmistamiseksi mainittuihin 700 000 tonniin liittyvät todistushakemukset olisi sallittava 1 päivästä joulukuuta 2011 alkaen, kun taas mainittuihin 650 000 tonniin liittyvät todistushakemukset olisi sallittava 1 päivästä tammikuuta 2012 alkaen. Sen vuoksi mainitun 700 000 tonnin määrän osalta on tarpeen säätää komission täytäntöönpanoasetuksesta (EU) N:o 1010/2011 (6) poikkeamisesta.
            
         
               (7)
            
            
               Sen vuoksi täytäntöönpanoasetusta (EU) N:o 372/2011 olisi muutettava.
            
         
               (8)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetus (EU) N:o 372/2011 seuraavasti:
   
               1)
            
            
               Muutetaan 1 artikla seuraavasti:
               
                           a)
                        
                        
                           korvataan 1 kohta seuraavasti:
                           ”1   Asetuksen (EY) N:o 1234/2007 61 artiklan ensimmäisen kohdan d alakohdassa tarkoitettu määrällinen rajoitus 1 päivästä lokakuuta 201130 päivään syyskuuta 2012 kestävänä markkinointivuonna 2011/2012 on 1 350 000 tonnia vietäessä CN-koodin 1701 99 kiintiön ulkopuolista valkoista sokeria ilman vientitukea. Kyseinen määrä jakautuu seuraavasti:
                           
                                       a)
                                    
                                    
                                       700 000 tonnia on käytettävissä 1 päivästä joulukuuta 2011; ja
                                    
                                 
                                       b)
                                    
                                    
                                       650 000 tonnia on käytettävissä 1 päivästä tammikuuta 2012.”;
                                    
                                 
                     
                           b)
                        
                        
                           lisätään kohta seuraavasti:
                           ”3.   Komission täytäntöönpanoasetuksen (EU) N:o 1010/2011 (7) 1 artiklan 3 kohtaa ei sovelleta 700 000 tonnin määrään, joka on käytettävissä 1 päivästä joulukuuta 2011 alkaen tämän artiklan 1 kohdan mukaisesti.
                        
                     
         
               2)
            
            
               Korvataan 2 artiklan 1 kohta seuraavasti:
               ”1.   CN-koodien 1702 40 10, 1702 60 10 ja 1702 90 30 isoglukoosin ilman vientitukea kiintiön ulkopuolella tapahtuvan viennin osalta asetuksen (EY) N:o 1234/2007 61 artiklan ensimmäisen kohdan d alakohdassa tarkoitettu määrällinen rajoitus on kuiva-aineena ilmaistuna 70 000 tonnia 1 päivästä lokakuuta 201130 päivään syyskuuta 2012 kestävänä markkinointivuonna 2011/2012.”.
            
         
               3)
            
            
               Poistetaan 3 artiklan toinen kohta.
            
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä joulukuuta 2011.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä marraskuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 178, 1.7.2006, s. 24.
   
      (3)  EUVL L 102, 16.4.2011, s. 8.
   
      (4)  EUVL L 115, 8.5.2010, s. 26.
   
      (5)  EUVL L 219, 25.8.2011, s. 1.
   
      (6)  EUVL L 268, 13.10.2011, s. 14.
   
      (7)  EUVL L 268, 13.10.2011, s. 14.”.